****

**Жанузах Гүлманат,**

«Қарағаш орта мектебі» КММ

Мектепалды даярлық сынып.

Солтүстік Қазақстан облысы

**Ғажайып мектеп**

**Білім беру саласы:** Таным, қатынас, шығармашылық.

**Бөлімдері:** Математика, сауат ашу, сурет.

**Мақсаты:** Балалардың жыл бойы өткен сан және санау, геометриялық пішіндер, жыл, ай, апта күндері, дыбыс, әріп туралы білімдерін бекіту. Логикалық ойлау қабілеттерін жетілдіру. Математика сабағына деген қызығушылықтарын арттыру, шапшандыққа, тапқырлыққа, әсемдікке тәрбиелеу.

**Сабақтың әдіс-тәсілдері:** Сұрақ-жауап, қимыл-қозғалыстар.

|  |  |  |
| --- | --- | --- |
| **Іс-әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| Мотивациялық-  Ынталандырушылық | Ұйымдастыру кезеңі:  Шаттық шеңбер:  Жарқырап күн ашылды,  Жерге шуақ шашылды,  Біз нәзік қыздармыз,  Біз ержүрек ұлдармыз.  Көк аспанда күн күлсін,  Бірге күлсін бүлдіршін.  Қыз қолында гүл жүрсін,  Ұл қолында ту жүрсін.  Қайырлы таң, достарым,  Қайырлы күн қонақтар! | Қайталау. Шаттық шеңберін орындау. |

|  |  |  |
| --- | --- | --- |
| Ұйымдастыру-  Іздестіру | -Балалар, қызықты ойын ойнағыларың келе ме? Онда, «Ғажайып мектеп» ойынын ойнаймыз. Мен сендердің мұғалімдерің болам, ал сендер менің кішкентай, ақылды достарым боласыңдар. Бүгін бізде үш сабақ болады. Математика, сауат ашу және сурет.  (Қоңырау соғылады)  -Балалар, мен сендерге сұрақ қойып, мына допты беремін, ал сендер жауап беріп, мына допты маған қайтарасыңдар.  1. Бір жылда неше мезгіл бар?  2. Бір жылда неше ай бар?  3. Қазір қандай жыл мезгілі?  4. Айларын ата.  5. Бір айда неше апта бар?  6.Бір аптада неше күн бар?  Апта деген ағайдың жеті ұлы бар:  1. Бірінші-  2. Екінші-  3. Үшінші-  4. Төртінші-  5. Бесінші-  6. Алтыншы-  7. Жетінші-  Жұмыс күндері болып қандай күндер саналады?  Демалыс күндері ше?  Тәулік бөліктерін атаңдар  Ал енді назарымызды тақтаға аударайық.  Не көріп тұрмыз?  Бұл жай гүл емес, бұл сиқырлы гүл. Әр жапырақшада тапсырма жазылған.  1.Қызыл:Үстел үстінде жатқан конверттерде цифрлар бар. Сол цифрлардан сан қатарын құру (қазақ, орыс, ағылшын тілінде санау).  2.Сары: Көршілерін ата.  3.Көк: Геометриялық пішіндерден тақтаға үй құрастыр. Геометриялық денелерден үй құрастыру.  Төрт бұрышты қолданып,  Үш бұрышты қолданып,  Үй жасаймыз көріңіз,  Жаңа қоныс, жаңа үйге,  Қуанышпен кіріңіз!  4.Қызыл-сары:1-10;10-20 саты бойынша жүру. (Қандай цифр тығылды)  5.Жасыл: Есеп шығару:  + =  +=  +=  (Қоңырау соғылады)  Кел, балалар, бойымызды сергіп, билеп алайық!  Кел, балалар, бойымыз сергіп, бір демалып алайық.  Енді тағы бір ойын ойнайық.  Екінші сабақ-сауат ашу.  -Қазақ алфавитінде неше әріп бар?  -Нешеге бөлінеді?  -Қанша д/ы,қанша д/з дыбыс бар?  Мен сендерге өлең жолдарын оқимын,бірақ кебір сөздердің дыбыстары жоғаып қалыпты,қандай дыбыс жоғалғанын айтып және сол әріпті көрсетесіңдер.  1.Алма кетті домалап,  Көше бойын (ж)ағалап.  2.Аю оты(р) партада,  Екі (қ)олы қалтада.  2.Көк аспанда күн күлсін,  Бірге күлсін (б)үлдіршін.  4.Біз әдепті баламыз,  Жайнай берсін (д)аламыз.  5.Күндей болып күлеміз  (Г)үлдей болып өсеміз.  6.Құстай болып ұшамыз,  (К)өбелектей қонамыз.  Осы жоғалған дыбыстар қандай?  Жақсы, рахмет, балалар!  (Қоңырау соғылады)  Сергіту сәті.  Балалар, қазір қандай жыл мезгілі?  Көктемде қандай өзгерістер байқалады?  Жақсы, рахмет, онда біз әдемі гүлді суреттейік.  (Әдіс-тәсілдерді көрсету) | Балалар жайғасып үстел басына отырады.  Бір жылда төрт мезгіл бар.  Бір жылда 12 ай бар;  Қазір көктем мезгілі;  Наурыз, сәуір, мамыр;  Бір айда 4 апта бар;  Бір жұмада 7 күн бар.  Дүйсенбі;  Сейсенбі;  Сәрсенбі;  Бейсенбі;  Жұма;  Сенбі;  Жексенбі.  Дүйсенбі, сейсенбі, сәрсенбі, бейсенбі, жұма.  Сенбі, жексенбі.  Таң, түс, бесін, кеш, түн.  Гүл!  Балалардың жауабы.  3  4  5  Балалардың биі.  -42  -Екіге бөлінеді.  -25 д/ы,15д/з,2 белгі.  -«Ж»  -«Қ», «Р»  -«Б»  -«Д»  -«Г»  -«К»  Дауыссыз!  -Көктем  -Қар ериді, күн жылынады, құстар ұшып келеді, ағаштар бүршік жарады, гүлдер гүлдейді. |
| **Рефлексивті-**  **түзетушілік** | -Балалар, сендерге ғажайып мектеп ұнады ма? Несімен ұнады?  Менің сендерге сыйлығым бар. Көп рахмет! | -Өте ұнады. |

**Күтілетін нәтиже:**

**Нені біледі:** Сан және санау, геометриялық пішіндер, жыл, ай, апта күндері, дыбыс, әріп туралы.

**Қандай түсініктерді игерді:** Ғажайып, көршілер .

**Меңгерген дағдылары мен іскерліктері:** Шапшандық, тапқырлық, әсемдік



